sulcke meenichte vierwercken soo boven, als onder de poorten vant schip in, dat het anders niet en scheen off ’t schip stond over al in brant ende sijlieden soo veel te doen hadden, als sij mochten om de selve te blus „schen, tot het welck sij deposanten verclaren ock weijnich cans soude geweest sijn, ten ware ’t schip door den continuelen regen seer door watert ende door mancque„ ment van teer, weijnich geteert was geweest, ende verclaren sij deposanten wijders; dat gelijck sij daer nae verstaen hebben Interim ende omtrent dier scheur tijt, den stuijrman Jan Dircx als doen naest den schipper, dis als geseijt, sieck inde Cajuijt was leggen „de, het oppergesach opt voorsz Iacht hebbende inde Cajuijt gecomen, ende den schipper hem vragende hoe ’t al op het schip gestelt was, hij stuijrman daer op geantwoort soude hebben gehat, dat het schip voor al, geh in brant stons ende gants geen cans om te behouden was, ende datmen niet beter doen en conde als om qua „tier te roepen sulcx den schipper geordonneert heeft naer een man om te sien, die portugies soude ende de selven te belasten quartier te roepen, In voeghen d=o stuijrman inde Camer om laegh geloopen ende aldaer den deposant in desen Ian van luijbeck geroepen ende belast heeft om quartier te roepen gelijck den selven Deposan oock alleenich verclaert, ’t selve wel gehoort, doch niet daer op geantwoort te hebben, tot dat terstont daer over door last vanden schipper inde Cajuijt geroepen ende hem vanden seluen belast wierde, op't schip te lopen ende seggen datter geen weer meer gedaen werden maer om quartier roepen soude, gelijck hij oock verclaert gedaen te hebben, dan op het schip comende, ende den versz her„ „cules noch even diligent doende sijnde, soo met den brant te bluschen als oock met piecken, braetspitten ende ’t geene hij becomen conde, in ’t Portugies vaer„ tuijcht te werpen, wilde geensints daer toe verstaen, seggende, geen quartier te begeren, maer dat sijn best doen wilde, om ’t schip te behouden, Jn voegen hij Jan van Lubeck over boort roepende misercorde